ดัชนีเชื่อมั่นผู้บริโภคพ.ค.แตะ 75.5
ม.หอการค้า เผยดัชนีเชื่อมั่นผู้บริโภค พ.ค. ปรับตัวดีขึ้นในรอบ 4 เดือน แตะ 75.5 จากปัจจัยบวกการเมืองคลี่คลาย-น้ำมันลด
10 มิ.ย. 2553

ม.หอการค้า เผยดัชนีเชื่อมั่นผู้บริโภค พ.ค. ปรับตัวดีขึ้นในรอบ 4 เดือน แตะ 75.5 จากปัจจัยบวกการเมืองคลี่คลาย-น้ำมันลด
ศูนย์พยากรณ์เศรษฐกิจและธุรกิจ ม.หอการค้าไทย  แถลงดัชนีความเชื่อมั่น เกี่ยวกับเศรษฐกิจไทยโดยรวมประจำเดือนพฤษภาคม  โดยดัชนีความเชื่อมั่นผู้บริโภค ปรับตัวดีขึ้นครั้งแรกในรอบ 4 เดือน  โดยอยู่ที่ 75.5  สูงกว่า เดือนเมษายนที่ 75.0 เป็นผลมาจากปัจจัยบวก หลังการชุมนุมทางการเมืองคลี่คลาย ส่งผลต่อจิตวิทยาในเชิงบวก ว่าการเมืองไทยจะมีเสถียรภาพมากขึ้น นอกจากนี้ เป็นผลมาจากการที่ สศช.ระบุ ว่า เศรษฐไทยไตรมาสแรกปี 53 ขยายตัวสูงขึ้น 12%  ถือว่า สูงสุดในรอบ 15 ปี  และราคาน้ำมันขายปลีกในประเทศปรับตัวลดลง